I Oslo jobbet de gjenværende NTB-medarbeiderne med å holde hjula i gang. Mer eller mindre motvillig justerte de kursen etter de nye makthaverne. Den ikke fullt 29 år gamle Paul de Glasenapp tok over ledelsen, og sørget raskt for å sikre seg et bekvemt NS-medlemskap. Høsten 1940 rykket byrået inn i de nye lokalene på St. Olavs plass og ble snart et effektivt redskap for tyskerne.